ועדת הכספים, כנסת 19, פרוטוקול מספר 7, 2013-03-04 13:55

משה גפני: צהריים טובים.

משה גפני: אני מחדש את הישיבה.

משה גפני: אנחנו בסעיף האחרון בסדר היום: צו היטלי סחר ואמצעי הגנה (היטל היצף על ייבוא סוליות גומי מרפובליקת דרום אפריקה) (הוראת שעה), התשע"ג-2013.

משה גפני: אני חושב שהדיון מיותר.

משה גפני: יש ויכוח על העניין הזה.

משה גפני: הערובה התחילה ב-39.5% - -

<יאיר שירן: שיעור הנזק.

משה גפני: בסדר, לא חשוב.

<שגית אפיק: גם הזמנית יצאה 39.5%.

<תהילה ורון: מה שהציע הממונה היה 39%.

משה גפני: בסדר.

משה גפני: 39.5% אחוזים במשך 5 שנים.

משה גפני: אחר כך זה ירד ל-10% למשך שנתיים וחצי, שזה מה שמתבקש עכשיו.

משה גפני: יש ויכוח גדול בין חברת "עין שמר" לבין חברת "ע.

משה גפני: מטר".

משה גפני: אני ביקשתי שתשבו ביניכם ותגיעו להסכמה.

משה גפני: אני מבקש להציע פשרה.

משה גפני: הפשרה תהיה משהו באמצע, שאנחנו נוריד את זה ל-7.5%, ונוריד את זה משנתיים וחצי לשנתיים.

משה גפני: אם שני הצדדים מסכימים, ואם הממונה כמובן מסכים אני מבקש להצביע על זה.

אבישי ברוורמן: כן – כן, לא – לא.

משה גפני: קודם נשמע אם יש לנו בכלל ויכוח.

<האשם דלאשה: אנחנו מסכימים, אדוני.

אבישי ברוורמן: יפה.

משה גפני: עין שמר?

<נתן וילנר: מסכימים.

אבישי ברוורמן: יפה.

<יאיר שירן: אני לא איש פרטי, אני נציג של משרד התעשייה והמסחר הממונה בפועל על היטלי סחר.

משה גפני: הוא חדש, בירכנו אותו לפני - -

<קריאה: גם אני חדש - -

משה גפני: אותך עוד לא בירכנו, ובעזרת השם שתעשה דברים טובים.

<יאיר שירן: אני רוצה להגיד שהיטל היצף נקבע בצורה לא רנדומלית, אלא לאחר חקירה ולאחר הליך מקצועי.

<יאיר שירן: לכן המלצת המשרד שאושרה על-ידי שר האוצר ושר התמ"ת היא 10%.

<יאיר שירן: יחד עם זאת אתם כוועדה יכולים להחליט.

משה גפני: אני מאוד מכבד את עמדתכם.

משה גפני: החיים בנויים מפשרות.

משה גפני: אני ניהלתי את הוועדה 4 שנים עם הרבה מאוד פשרות, ובסופו של דבר גם המשרדים הרוויחו מזה.

אבישי ברוורמן: הוא אמר לך שדין תורה שיותר מדי אדוקים בו הביא לחורבן הבית.

<קריאה: כל אחד עושה את עבודתו.

משה גפני: אבישי כל הזמן משתמש בזה.

אבישי ברוורמן: זאת האמת.

משה גפני: הגמרא אומרת: "לא חרבה ירושלים אלא שהעמידו דבריהם מעל דין תורה".

ניסן סלומינסקי: "על הדין" כתוב.

ניסן סלומינסקי: "על דין תורה, ולא הלכו לפנים משורת הדין".

אבישי ברוורמן: אנחנו בדיוק מבינים מה קרה.

משה גפני: רבותיי, אני מבקש להצביע.

<האשם דלאשה: אפשר לומר מילה אחת, ברשותך.

משה גפני: כן.

<האשם דלאשה: אנחנו מסכימים, כמובן, אבל ברצוני לומר דבר אחד: אנחנו מברכים על המאמץ שהשקעת יחד עם חברי הכנסת.

<האשם דלאשה: אנחנו מודים ליועצת המשפטית, ואנחנו מודיעים והודענו שהחזרנו את היחסים עם חברת "עין שמר" לתקנם, כפי שהיו, בלי קשר - -

<שגית אפיק: זה הכי חשוב.

משה גפני: זה דבר מאוד חשוב.

משה גפני: אתם תוכלו להחזיר גם את היחסים בינינו לבין הבית היהודי?

<קריאות: - - -

משה גפני: מי בעד הצעת הפשרה שהצעתי – 7.5% ושנתיים?

משה גפני: בעד ההצעה – רוב

משה גפני: נמנעים – אין

משה גפני: בעד- רוב, אין מתנגדים, אין נמנעים.

משה גפני: ההצעה התקבלה פה-אחד.

משה גפני: אני מברך את שני הצדדים, אני מברך את הממונה במשרד התמ"ת.

אבישי ברוורמן: אני רוצה להוסיף.

אבישי ברוורמן: הנושא של הגומי סודר.

אבישי ברוורמן: נתת לי את הזכות לומר מספר מילים.

אבישי ברוורמן: יושבים פה מספר נציגים מתעשיית הבירה.

משה גפני: בטח, בטח.

אבישי ברוורמן: אתה זוכר שבפעם שעברה אמרתי שיש לנו פה תעשייה שמתפתחת על-ידי עסקים קטנים מאוד יצירתיים.

אבישי ברוורמן: אנחנו לא פוגעים ביצרנים הגדולים – הם ענקים.

אבישי ברוורמן: אם אנחנו לא נשנה את המדיניות לגביהם נחסל פה עסקים קטנים ובינוניים – תעשייה שמתפתחת.

אבישי ברוורמן: מכיוון שהדיון לא יהיה עכשיו אני מבקש שמייד במהירות כשאתה תהיה בתפקידך – ואני מאוד הייתי רוצה שתהיה יושב ראש ועדת כספים, אבל אין לי שליטה על הנושא.

אבישי ברוורמן: בכל מקרה, אני מבטיח שנעלה את זה מייד במושב.

משה גפני: אתם יצרני הבירה?

<דן לביא: כן.

משה גפני: איזו נוסחה הייתם רוצים שתהיה?

<דן לביא: אנחנו מציעים שיהיה מס דיפרנציאלי שנהוג גם בארצות-הברית וגם במדינות אירופה.

<דן לביא: אנחנו כיצרנים קטנים בתעשייה שמתפתחת מול דואופול גדול שיש לנו פה ונגד ריכוזיות במשק שאתם מטיפים – אנחנו רוצים שבכמויות הקטנות שאנחנו מייצרים יתחשבו בנו.

<שגית אפיק: הנוסחה של הסכום הקצוב עכשיו היא לא - -

<דן לביא: אין שום סכום קצוב כרגע.

<דן לביא: כרגע מהליטר הראשון אנחנו משלמים 4.25 ₪ לליטר.

<דן לביא: אני יכול להגיד לכם שאנחנו לקראת קריסה.

<דן לביא: אנחנו כ-200 מבשלות, 300 עובדים, נמצאים בפריפריה.

<דן לביא: אנחנו נמצאים בגליל המערבי בקיבוץ יחיעם.

<דן לביא: אני מעסיק תשעה עובדים בגליל המערבי.

<דן לביא: אין עבודה בגליל המערבי.

<דן לביא: המשכורות אצלנו הן 5,000 שקל.

<דן לביא: אמנם אנחנו לא בתחום הסוליות או הטקסטיל, אבל זה אותו דבר.

<דן לביא: זה נשמע קצת יותר נחמד לבשל בירה מאשר לעבוד בטקסטיל, אבל המצב שלנו דומה.

<דן לביא: אנחנו נמצאים מול דואופול של "טמפו" ו"קוקה-קולה" שגם ככה לא נותנים לנו להיכנס לשום מקום ולמכור בשום מקום.

<דן לביא: זאת תעשייה קטנה שתיכחד אם לא תעשו שינוי מסוים.

<דן לביא: מדובר על מס של 2 מיליון שקל בשנה.

אבישי ברוורמן: נכון.

<קריאות: מה השם שלך?

<דן לביא: השם שלי הוא דן לביא, ואני הבעלים של בירה מלכה.

אבישי ברוורמן: התפתחה כאן תעשייה קטנה כמו תעשיית היין שבהתחלה לא "ספרו" אותה, והתפתחה פה תעשיית בוטיק יוצאת מן הכלל גם יצירתית.

אבישי ברוורמן: לכן אדוני היושב ראש, נקיים דיון על זה.

משה גפני: אני מודה לך שהעלית את זה.

משה גפני: חזקיה, רוצה להגיד משהו?

<חזקיה ישראל: אנחנו לא נגד התעשיינים של העסקים הקטנים.

<חזקיה ישראל: אותה בעיה של הבירה קיימת גם לגבי התעשייה הגדולה יותר.

<חזקיה ישראל: צריך להבהיר את זה.

משה גפני: בסדר.

משה גפני: רבותי, תודה רבה לכם.

משה גפני: אבישי, אני מודה לך שהעלית את העניין הזה.

משה גפני: הישיבה נעולה.